《城山拜林艾轩》
宋代·方公权

履斋早岁及朱门，末后通家得艾轩。
德义远从王父父，典刑愧艾外孙孙。
世无前辈吾安仰，师有传人道始尊。
欲问先生游历处，庭前老树或能言。

作者简介：宋兴化军莆田人，字道立，或作立道，号石岩。方蒙仲子。度宗咸淳元年进士。历黄州教授、太常寺主簿以归。端宗景炎间兴化被元兵攻占，见元帅责以大义，帅为降礼。入元不仕。